Du Chongming

## Du Chongming (杜聰明)

### Piharatengan to kapatay romi’ad ni Du Chongming ising (杜聰明醫師逝世紀念日)
​Ci Du Chongming hakasi (1893miheca 8 folad 25 romi’ad－1986 miheca 2 folad 25 romi’ad), masofoc i pikowan no Mancin kitakit a sakowan itira i Sanzhi no Tansui, nano emangan ko tadamaan no kacingangan, mafenekay tamdaw, misawad i Hobu koritsu kakko o saka cecay pakaala to “Taywan sotokufu ikaku-in”, marikec ko pikowan no micalapay sifo no Dipong to saki Hokaku sici kakupu, o kalaising ko safaloco’an no kaemangay no Taywan itiya.

#### ​Macodahay kapah milimek sapipatayan ci Yuan Shikai (熱血青年暗殺袁世凱)
​I 1910 miheca Mancin kitakit makerih to sapisadadahalaw to Taywan, nika mafiyol no kapot a mitilid ci Weng Junmingan, oya ci Du Congming aci Jiang Weishui miceroh to Conghua kemintang, ikor marepet ni Yuan Shikai ko Congko sakowan, o na tatayra ci Du Congming aci Weng Junming i Beijing itiya i, misahalaka kao masekel ko sapipatay ci Yuan Shikaian, nika tada makedec ko mitena’ay misimaw caay aca ka laheci.

​​Tada o marokrokay ko sapikapotaw to Congko a miceroh, matiya o nipitilid k nika tadamaan ningra, i pikowan no Dipong to Taywan itiya, o sakacecay kacingangan ningra misawad to ising kakko, saka madama no pitilidan tayra i Dipong a mitilid haca, malaheci pakaala to Kyoto teikoku daikaku ikakupu, minanam to iyo kakko ato Yakuri-gakuoyopi naika.  

​​​I 1922 miheca, pakaala to hakasi no ikakko ci Du Chongming, saka nicalapan kanatal no Dipong kitakit, o sakacecay pakaalaay to hakasi to Teikoku daigaku igakupu a taywam tamdaw, saki rayray no Taywan o sakacecay ikakko a hakasi.

​​​​Paherek ko katadamaan to nipitilid i, caay ka siday cingra i Diong matayal, minokay tayni niyaro’ a Taywan, citodong to Cisi ikakupu kyosu, ikor onini pitilidan palekapotan to Taypi Teikoku daikaku, saka aniniay a “Kokuritsu Taywan daigaku igakupu”.

#### Misafaloco’ miterek to ’icel saki isingan no Taywan (苦心保存台灣醫療能量)
​I 1945 miheca saka 2 kalaloodan, micada mikowan ko komintang to Taywan, miocor ko hakasi no Cuo kenkyuyin ci Luo Zongluo to kacitodong tayal i Taihoku teikoku daikaku. Nawhani awaay cango’ot ko inanengay tamdaw no komintang to tadamanay to isingan tamdaw, nanoya tahidangen o sakacecay isingan hakasi ci Du Chongming ato kacatorod to isingan ato kasacitodongan pasifana’ay no Dipong.

​​Kafangafangan to 228 itiya, mala o miDayhiway to yinciw no Ikakupu ci Du Chongming, misi’ayaw to kafafalic kararawraw no taliyok a to’ac, misa’icel to isingan no Taywan ci Du Chongming itiya, limela to nipatirengan no Dipong a isingan to macowatay ikakotay, saka masongila’ ko picada no komintang mikowan.

### Patireng to ikakoka i Takao (創立高醫大)
​Nikawrira, padadoedo saan miocor ko komintang ci Fu Sinian aci Qian Siliang mala ’a’isidan no Taywan daykako, caay ka tatami aci Du Chongming ko harateng a mikiwiko, kinapinapina masasiwtoc. Saka i 1954 miheca, liyas sato ci Du Chongming to Taywan daykako, misa’icel patireng to no finawlan no Taywan saka cecay ikako daykako – Takao sikakoyin, sarakatay patireng a ’a’isidan.

​​Micikeroh to kiwiko to Takao ikako i, micikeroh ci Du Chongming hakasi to no niyah ikako no Taywan ikoako kingkiw matiya to tadamaan ko nidemakan. Misarocod misa’opo to tadamaanay tamdaw sakapot, pakayni to itiyaay tadancaay syakay no Taywan: Apiyan, Mafiy, cisawarakay oner ko nikingkiwan a tayal.

​​I nipikerid ni Du Chongming, dengan o adadaay mapadipot to fa’elohay ikako, mapatireng macakat ko saki aniniay no Taywan a ikako kingkiw a katadamaan, micowat to oneran remas ato sapaiyo, kinapinapina mihapiw to misolapan a ratoh ato nikingkiwan a tilidan.

​​Saka “ikaka ko ninanaman, sakacecay ko nikingkiwan” o tadamaanay nisafaloco’an no ’orip ningra koni.

### O tadamama no aniniay ikako no Taywan (台灣現代醫學之父)
​Nengnengen ko ’orip ni Du Chongming, mataneng ningra ko no Mancin sakowan, picalap no Dipong ato piepec sakowan no komintang, talacowa caay ka lecad to ni Jiang Weishui misarocod to sician a sofal, nika ci Du Chongming hakasi o katadamaan ningra ko sapaini to syakay no Taywan, o kodait faloco’ no malaisingay, saki ikako tadamaan sofal pa’orip to ’alomanay tamdaw, itini i pisa’icel ningra, o Takao ikako daykako, Taywan ikakoyin, ka’amis ko cecay katimol ko cecay, o pipatireng parana’an to tanektekay saki ikoao isingan ato ikako kiwiko aniniay no Taywan.